**TOREK, 7. 4. 2020**

**SLO 8 (skupina Ahačič)**

Upam, da vam pogojni odvisnik ne dela težav. Najprej natančno preglejte rešitve nalog:



Pogojni odvisnik: veznik **ČE** + stavek mora imeti **POVEDEK**





**Vprašalnice / vezniki:**

1. Koga/kaj mora kupec jasno vedeti? / katero
2. Pod katerim pogojem bi bil dan lepši? / če
3. Čemu je prižgal luč? / da
4. Koga/česa ne more verjeti? / da
5. Kdaj moramo priložiti življenjepis? / kadar
6. Zakaj leti neslišno? / ker
7. Kje je bila nekoč rimska naselbina? / kjer
8. Čemu so si izbrali te težko dostopne kraje? / da

Poznamo že veliko odvisnikov in če delate redno in sproti, potem vam ni težko.

Ponovimo, kako določimo vrste odvisnikov:

* najprej poiščemo glavni in odvisni stavek,
* glavni in odvisni stavek sta ločena z vejico,
* glavni stavek lahko stoji kot samostojna poved,
* odvisni stavek se začne z veznikom,
* po odvisnem stavku se vprašamo z ustvezno vprašalnico,
* vrsto odvisnika določimo glede na veznik in vprašalnico.

Danes se boste ‘spopadli’ z dopustnim odvisnikom. Ime nas res spominja na dopust, ampak (na žalost) ni povezan z dopustom ali počitnicami. Njegovo ime izvira iz glagola ‘dopuščati’ 😉.

DOPUSTNI ODVISNIK

Najprej razlaga, ki jo zapišeš tudi v zvezek (neumetnostna stran):

**DOPUSTNI ODVISNIK**

*(DZ str. 45–48 / 1-11)*

veznik

vejica

 Čeprav dežuje , sem dobre volje.

odvisni stavek glavni stavek

 **Kljub čemu** sem dobre volje?

 **dopustni odvisnik**

**Dopustni odvisnik** vsebuje podatek o **oviri** uresničitve dejanja v glavnem stavku.

Po njem se vprašamo z vprašalnico **Kljub čemu?** + povedek glavnega stavka.

Veznik: **čeprav, četudi, kljub temu da (vmes NI vejice)**

Podčrtavanje: //////////////////////

 dop. odv.

Dopustni odvisnik – vaje:

DZ str. 45−48/1−10

Veselo na delo 😊!